2414 പേര്ക്കുകൂടി കോവിഡ്: രോഗമുക്തി 2177 പാലക്കാട് : ജില്ലയില് ഇന്നലെ 2414 പേര്ക്ക് കോവിഡ് 19 സ്ഥിരീകരിച്ചതായി ആരോഗ്യവകുപ്പ് അധികൃതര് അറിയിച്ചു. ഇതില് സന്പര്ക്കത്തിലൂടെ രോഗബാധ ഉണ്ടായ 1563 പേര്, ഉറവിടം അറിയാതെ രോഗം ബാധിച്ച 833 പേര്, 14 ആരോഗ്യ പ്രവര്ത്തകര്, സംസ്ഥാനത്തിന് പുറത്തു നിന്നും വന്ന 4 പേര് എന്നിവര് ഉള്പ്പെടും. 2177 പേര്ക്ക് രോഗമുക്തി ഉള്ളതായും അധികൃതര് അറിയിച്ചു. ആകെ 12160 പരിശോധന നടത്തിയതിലാണ് 2414 പേര്ക്ക് രോഗം സ്ഥിരീകരിച്ചത്. 19.85 ശതമാനമാണ് ഇന്നലത്തെ ടെസ്റ്റ് പോസിറ്റിവിറ്റി. ഇതോടെ ജില്ലയില് ചികിത്സയിലുള്ളവരുടെ എണ്ണം 15540 ആയി. പോലീസ് രജിസ്റ്റര് ചെയ്തതു 36 കേസ് പാലക്കാട് : കോവിഡ് മാനദണ്ഡങ്ങള് പാലിക്കാത്തതിനെ തുടര്ന്ന് ജില്ലയില് കഴിഞ്ഞ ിദവസം പോലീസ് നടത്തിയ പരിശോധനയില് 36 കേസ് രജിസ്റ്റര് ചെയ്തതായി സ്പെഷല് ബ്രാഞ്ച് ഡി.വൈ.എസ്.പി സി. സുന്ദരന് അറിയിച്ചു. ഇത്രയും കേസുകളിലായി 42 പേരെ അറസ്റ്റ് ചെയ്തു. 132 വാഹനങ്ങളും പിടിച്ചെടുത്തു. അനാവശ്യമായി പുറത്തിറങ്ങുക, പൊതുസ്ഥലങ്ങളില് കൂട്ടംകൂടുക തുടങ്ങിയ കാരണങ്ങളാലാണ് കേസുകള് രജിസ്റ്റര് ചെയ്തത്. മാസ്ക് ധരിക്കാതെ പൊതുസ്ഥലങ്ങളില് ഇറങ്ങിയ 306 പേര്ക്കെതിരെയും കേസെടുത്തു. മാസ്ക് ധരിക്കേണ്ടതിന്റെ ആവശ്യകത ബോധ്യപ്പെടുത്തി പിഴ അടയ്ക്കാന് നോട്ടീസ് നല്കി വിട്ടയച്ചു.